**ROMÂNIA**

**JUDEŢUL SUCEAVA**

**MUNICIPIULUI CÂMPULUNG MOLDOVENESC**

**CONSILIUL LOCAL**

**HOTĂRÂREA NR. 165**

**din 27 decembrie 2022**

**privind** **aprobarea Planului anual de evoluție a tarifelor revizuit, conform rezultatelor Analizei Cost-Beneficiu revizuită în baza HG 379/2020, pentru Proiectul regional ”Dezvoltarea infrastructurii de apă și apă uzată din județul Suceava, în perioada 2014 - 2020” și mandatarea reprezentantului UAT municipiul Câmpulung Moldovenesc** **să susțină și să voteze în Adunarea Generală a Asociației Județene pentru Apă și Canalizare Suceava (AJAC Suceava) aprobarea Planului anual de evoluție a tarifelor revizuit, precum și aprobarea modificării Contractului de delegare a gestiunii prin încheierea Actului adițional nr. 6 la Contract**

Consiliul Local al municipiului Câmpulung Moldovenesc, întrunit în ședința ordinară din 27 decembrie 2022;

Având în vedere:

-Referatul de aprobare al primarului municipiului Câmpulung Moldovenesc, înregistrat la nr. 41900 din 12.12.2022;

-Raportul de specialitate comun al Direcției tehnice și urbanism și Serviciului gospodărire municipală din cadrul primăriei municipiului Câmpulung Moldovenesc, înregistrat la nr. 41903 din 12.12.2022;

-Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. 41904 din 12.12.2022;

-Avizul Comisiei de specialitate a Consiliului Local;

-Prevederile Legii nr. 51/2006 a serviciilor comunitare de utilități publice, republicată, cu modificările și completările ulterioare;

-Prevederile Legii nr. 241/2006 a serviciului de alimentare cu apă și de canalizare, republicată, cu modificările și completările ulterioare;

-HG 379/2020 pentru aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin Programul operațional Infrastructura Mare 2014-2020, cu modificările și completările ulterioare;

-Actul Adițional nr. 2/18.08.2022 la Contractul de Finanțare nr.295/16.12.2019, pentru proiectul ”Dezvoltarea infrastructurii de apă și apă uzată din județul Suceava, în perioada 2014 - 2020”;

-Dispozițiile art. 5, alin. (1), lit. g), pct. 1 şi alin. (2), lit. i), art. 16, alin. (3), lit. c) precum şi a art. 17, alin. (2), lit. c), pct. 2, art. 21, alin. (1) din Statutul AJAC Suceava ;

-Adresa nr. 264/07.12.2022 a Asociației Județene de Apă și Canalizare Suceava, înregistrată la nr. 41208 din 07.12.2022.

În temeiul. art. 129 alin. (2) lit. d) coroborat cu alin. (7) lit. n), art. 139 alin. (1) și art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE:**

**Art.1.**Se aprobă Planul anual de evoluție al tarifelor revizuit conform rezultatelor Analizei Cost-Beneficiu, revizuită în baza HG 379/2020, pentru **Proiectul regional ”Dezvoltarea infrastructurii de apă și apă uzată din județul Suceava în perioada 2014 - 2020”,** prezentat în Anexa nr.1, care face parte integrantă din prezenta hotărâre.

**Art.2.**Se aprobă modificarea Contractului de delegare a gestiunii serviciilor publice de alimentare cu apă și de canalizare încheiat cu Operatorul Regional Societatea ACET S.A. Suceava, prin încheierea Actului Adițional nr. 6 în forma prevăzută în Anexa nr. 2, care face parte integrantă din prezenta hotărâre.

**Art.3.**Se mandatează reprezentantul UAT municipiul Câmpulung Moldovenesc în Adunarea Generală a Asociației Județene pentru Apă și Canalizare Suceava (AJAC Suceava), domnul Negură Mihăiță să susțină și să voteze în favoarea adoptării Hotărârii Adunării Generale a AJAC Suceava privind aprobarea **Planului anual de evoluție a tarifelor revizuit conform rezultatelor Analizei Cost-Beneficiu revizuită în baza HG 379/2020, pentru** **Proiectul regional ”Dezvoltarea infrastructurii de apă și apă uzată din județul Suceava în perioada 2014 - 2020”** precum și aprobarea modificării Contractului de delegare a gestiunii prin încheierea Actului adițional nr. 6 la Contract, prevăzut la art.2.

**Art.4.**Se acordă mandat Asociației Județene pentru Apă și Canalizare Suceava (AJAC Suceava), al cărei membru este UAT municipiul Câmpulung Moldovenesc, să semneze, prin reprezentantul său legal, Actul adițional nr. 6 la Contractul de delegare, în numele și pe seama UAT municipiul Câmpulung Moldovenesc.

**Art.5**.Primarul Municipiului Câmpulung Moldovenesc, prin aparatul de specialitate, va duce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,**  **Boicu Bogdan - Nicolae** |  | **Contrasemnează:**  **SECRETAR GENERAL**  **AL MUNICIPIULUI**  **Erhan Rodica** |